**בבית הדין האזורי לעבודה בירושלים סע"ש 6928-10-19**

**בפני כב' השופט עמי רוטמן**

**שמעון הכסטר ת.ז.000388587**

רח' צבי גרץ 7 ירושלים, טל 053-5318186

דוא"ל: hochsters@gmail.com **התובע**

**- נ ג ד –**

**1. נציבות שרות המדינה**

**2. מדינת ישראל – משרד האוצר**

**3. הממונה על הגימלאות**

ע"י ב"כ פרקליטות מחוז ירושלים (אזרחי)

**מח"ל 7, מעלות דפנה, ירושלים הנתבעת**

**בקשה מטעם התובע לדחיית מועד בהסכמת הנתבעת**

סימוכין: החלטת כב' השופט מיום 11.7.2024

1. ביום 21.7.2024 התקיימה כמובטח פגישה אתי, במשרדה של פרקליטת המחוז (אזרחי) עו"ד קרן יוסט, בהשתתפות הפרקליטות עו"ד מגי קריטנשטיין ומינו פליסיאן-פלא.

כאן המקום לחזור ולהודות לפרקליטת המחוז על נכונותה להפגש עמי ולהטות אוזן לטיעוניי, על אף עומס עבודתה, וזאת אחרי יותר מ-12 שנה שאיש במערכת לא היה מוכן לכך (מלבד פגישה אחת, לאחר בקשות אין ספור, עם גורם בנציבות שרות המדינה שהתקיימה לפני כ-7 שנים, ונסתיימה ב"אבדוק").

1. בין היתר, הצגתי מסמכים ועובדות, התומכים חד משמעית בטענתי שע"פ החוזה שלי, שניכנס לתוקף ב-1.4.1990 (להבדיל מחוזים שנחתמו לאחר שנת 1996 והכוללים במפורש סעיפי שקלול בתמורה לתנאי פנסיה משופרים יותר), אני זכאי לפנסיה של 2% לשנה ממשכורת החוזה **בגין כל 22.33 שנות עבודתי בחוזה**, **ללא שקלול כלשהו,** ולא רק עבור כ-18 שנה, המשולמת לי כיום.
2. לתדהמתי נאמר לי שעל אף שיש בסיס לטענותיי (מילים שלי, אך זה המסר שקבלתי) הפרקליטות מעדיפה שבית הדין יכריע בין עמדתי הנ"ל לעמדת "הגורמים המקצועיים", הטוענים שיש לחשב את "המשכורת הקובעת" (בגין שתי תקופות העבודה) על בסיס "ממוצע חשבוני משוקלל" של משכורת החוזה (כפול מספר שנות העבודה בחוזה) ומשכורת כתב המינוי (כפול מספר שנות העבודה בכתב מינוי).
3. בהמשך למאמצי ונסיונותי בעבר לפתור את המחלוקת בלא להטריח את בית הדין, וכדי להמנע מהתדיינות מתמשכת ויקרה בבית הדין, ועל אף שכאמור אין בחוזה שלי כל אזכור לשקלול , הודעתי שאהיה מוכן ללכת לקראת המדינה ולהסכים לכך שגמלתי בגין 35 שנות העבודה המזכים לפנסיה, תהיה 2% לשנה (ס"ה 70%) מ"משכורת קובעת" שתחושב לפי הנוסחה המתמטית המקובלת לחישוב ממוצע משוקלל, שהצגתי בדיון.

יודגש שבכל תלושי השכר בתקופת החוזה הופיע בכל חודש, תחת הכותרת: "משכורת קובעת", סכום שחושב לפי הנוסחה המתימטית הנ"ל שהצעתי, ועל בסיס נתון זה ניכתה המדינה ממשכורתי, כחוק, את חלקי במימון הפנסיה שלי.

פרקליטת המחוז הבטיחה לבחון את ההצעה.

1. בגלל אילוצי הזמן של פרקליטת המחוז הסתימה הפגישה בטרם השלמתי את הצגת טיעוניי ולכן סוכם שאציג בהמשך את הטיעונים שלא הספקנו לברר בפגישה והפרקליטות תבררם, מול הגורמים המקצועיים.
2. **על רקע האמור, אני מבקש לדחות את המועד שקבע כב' השופט בהחלטתו שסימוכין**. ב"כ המדינה הביעה את הסכמתה לבקשה זו**.**

.ירושלים, 1.8.2024  **שמעון הכסטר**