**בבית הדין האזורי לעבודה בירושלים סע"ש 6928-10-19**

**בפני כב' השופט עמי רוטמן**

**שמעון הכסטר ת.ז.000388587**

מרח' צבי גרץ 7

ירושלים 93111

טל': 053-5318186

דוא"ל: hochsters@gmail.com **התובע**

**- נ ג ד –**

**1. נציבות שרות המדינה**

**2. מדינת ישראל – משרד האוצר**

**3. הממונה על הגימלאות**

ע"י ב"כ פרקליטות מחוז ירושלים (אזרחי)

מח"ל 7, מעלות דפנה, ירושלים  **הנתבעת**

**בקשה מטעם התובע לדחיית מועד**

1. כאמור בפיסקא 4 ל"בקשה מטעם התובע בהסכמת הנתבעת" מיום 1.8.2024, פרקליטת המחוז (אזרחי) הבטיחה בפגישה אתי לבחון נוסחה שהצעתי לפתור (ולפחות לצמצם משמעותית) המחלוקת בלי להטריח את בית הדין.
2. ב"כ המדינה במשפט עו"ד מינו פליסיאן-פלא אף שלחה לי בטובה לאחר מכן הודעת ווטסאפ המבהירה, גם בשם פרקליטת המדינה, **שהכוונה היא "באמת ובתמים לברר את הטענות"** שלי (מצ"ב). זאת בהמשך להתנצלות פרקליטת המחוז במהלך הפגישה על שבגלל לוח הזמנים הצפוף שלה לא היה סיפק בידי להציג כראוי את טיעוניי והסברי להצעתי.

הבהרה זו תואמת גם את עמדת המדינה בהודעתה **לבית הדין** (ללא תאריך) לפיה **"המדינה פתוחה כמובן לשקול כל הצעת פשרה שתובא בפניה בדרכים המקובלות".**

1. ב"כ המדינה הבהירה לי (בשיחה טלפונית) שהיא נתבקשה לבדוק את הצעת הפשרה שהצגתי אך היא איננה מבינה את הנוסחה שבמוקד ההצעה. בקשתי לכן הזדמנות נוספת להסבירה בע"פ, בנוכחות פרקליטת המחוז, כמתואר כבר ב"בבקשה מטעם התובע" מיום 8.9.2024 ומנימוקים שפורטו שם. כאמור שם הוספתי במפורש שמצדי אין מניעה שלאותו דיון יזומן גורם מקצועי שיוכל להתיחס בו במקום לדברי.
2. בדיעבד התברר שדוקא תוספת זו (הזמנת גורם מקצועי לדיון פרונטלי כפי שגם המליץ בית הדין) היתה בעוכרי. בשלב מסוים הודיעה לי ב"כ המדינה כי למרות נסיונותיה ה"גורם המקצועי" בנציבות (ובעקבותיו יתר "הגורמים המקצועיים") אינו מסכים למפגש אתי ולפיכך בקשתי לפגישה נדחית ושעלי להציג את טיעוניי בבית הדין.
3. בהסכמת ב"כ המדינה פניתי לפרקליטת המחוז, עו"ד קרן יוסט, ובקשתי על רקע כל הנ"ל ומנימוקים נוספים, להקציב לי זמן לא ארוך (פחות מזמן מנסיעה אחת לביה"ד וחזרה) בו אוכל להשלים את הדברים בנוכחותה, פנים אל פנים, גם אם "הגורם המקצועי" יעמוד בסרובו התמוה.
4. פרקליטת המחוז, בדרכה ההוגנת וההגונה, הבטיחה לשקול ולבחון את בקשתי, והתחייבה לתת לי תשובה במהלך שבוע זה.
5. **אני מבקש לכן לדחות את המועד שקבע כב' השופט בהחלטתו מיום 9.9.2024**.

ירושלים,.10.11.2024

**שמעון הכסטר**

