**בבית הדין האזורי לעבודה בירושלים סע"ש 6928-10-19**

**בפני כב' השופט עמי רוטמן**

**שמעון הכסטר ת.ז.000388587**

מרח' צבי גרץ 7

ירושלים 93111

טל': 053-5318186

דוא"ל: hochsters@gmail.com **התובע**

**- נ ג ד –**

**1. נציבות שרות המדינה**

**2. מדינת ישראל – משרד האוצר**

**3. הממונה על הגימלאות**

ע"י ב"כ פרקליטות מחוז ירושלים (אזרחי)

מח"ל 7, מעלות דפנה, ירושלים  **הנתבעת**

**בקשה מטעם התובע**

1. כאמור בהודעת המדינה לבית הדין מיום ראשון 23.6.24, נשלח אלי ימים ספורים לפני כן (ביום רביעי,19.6.24) ולאחר המתנה ממושכת, מכתב מהפרקליטות המתיחס לטיעונים שהצגתי בפניהם. כאמור במכתב, המסמך הוכן לאחר ברורים עם הגורמים המקצועיים בנציבות שרות המדינה ומינהלת הגמלאות במשרד האוצר.
2. דא-עקא, שאין במכתב כלל התיחסות לחלק מהטיעונים שהעליתי מחד ומאידך נראה שחלה אי הבנה של הגורמים המקצועיים, שלא לאמר התעלמות, מטיעונים ועובדות שהצגתי לפרקליטות. בקשתי לאפשר לי להפגש ישירות עם "הגורמים המקצועיים" לצורך הבהרת הדברים, נדחתה.
3. ברוח האמור בהחלטת כב' השופט מיום 10.3.2024, ולאור הבטחת פרקליטת המחוז בפגישתנו לפני כמעט 4 חודשים(!) כי תינתן לי הזדמנות להתיחס לתגובת הפרקליטות לטיעוניי לפני שתקבע עמדתם הסופית, בקשתי לקיים פגישה כמפורט באי-מייל המצ"ב.
4. רק שלשום הודיעו לי שאני מוזמן לפגישה קצרה עם פרקליטת המחוז, שתתקיים ביום 21.7.2024, בהשתתפות ב"כ המדינה במשפטי עו"ד מינו אליאסיאן ומנהלת המחלקה לדיני עבודה, עו"ד מגי קריטנשטיין.
5. **על רקע האמור, ולצערי הרב, לא אוכל עדיין להודיע היום את עמדתי לבית הדין, כמבוקש בהחלטת השופט מיום 24.6.2024**.
6. אוסיף עוד כי ההתרשמות שלי היא שתחת מעטה "הגורמים המקצועיים" מסתתר מאן דהוא הממשיך להטעות את הפרקליטות, ובעקיפין את בית הדין, ללא מורא וללא סיכון אישי כלשהו, כמתואר בפנייתי לבית הדין מיום 6.3.2024, ולמעשה מונע אפשרות להגיע להסכמות.

לנוכח מציאות זו, והנימוק בסיפא של החלטת בית הדין מיום 25.3.2024, אני מבקש כי ביה"ד יורה למדינה לבצע את החלטת כב' השופט מיום 12.3.2024, שניתנה כתגובה לפנייתי מ-10.3.24 (בהמשך לפנייתי מ-6.3.24), בו כתבתי בין היתר:

**"הענין חשוב ומהותי משום שאם הכוונה היא להגיע להסכמות, לא ייתכן ולא סביר שאדם המשקר ומטעה את המערכת כדי להצדיק את עמדת המדינה, יקח חלק או יהיה מעורב בדרך כלשהי ולו בעקיפין, בנושא, בין אם פגישה פרונטלית תתקיים ובין אם לאו. (ר' בענין זה גם את פיסקא 11 מההצעה לפשרה, שצורפה להודעת התובע בענין הסכמות הצדדים שהוגשה לבית הדין הנכבד ביום 4.2.2014)."**

ירושלים, 10.7.2024

**שמעון הכסטר**