**ניתוח סעיפים 92-93 לחוק הגימלאות**

**"92.**  ע**בר אדם משירות המדינה בתפקיד שחוק זה חל עליו** לעבודה אצל מעסיק אחר או **לתפקיד בשירות המדינה שחוק זה אינו חל עליו**, ולא חל על העברתו הסכם לפי סעיפים 85 או 86, **רשאי שר האוצר להתקשר אתו בהסכם שלפיו ישולמו לו או לשאיריו גמלאות בעד תקופת שירותו במדינה בתפקיד שחוק זה חל עליו,** כולה או מקצתה, הכל לפי תנאים וכללים שנקבעו בתקנות, לרבות תשלומי העובד לאוצר המדינה ותחולה למפרע".

נראה שמדובר כאן בעובד כמוני שעבר מהעסקה בכתב מינוי להעסקה ב"חוזה בכירים":

הנחת היסוד היא שרואים את שתי ההעסקות כנפרדות לגמרי (החוק משוה -ולא מבדיל- בין ההעסקה בתקופה השניה **"אצל מעסיק אחר**" לבין העסקה בתקופה השניה ב"**תפקיד בשירות המדינה שחוק זה אינו חל עליו".**

אם אני מבין נכון, חוזה הבכירים שלי ("תקופת ההעסקה השניה") הוא ההסכם המופיע בסעיף זה לפיו "רשאי שר האוצר להתקשר" ולקבוע שעל אף שהעבודה בתקופה הראשונה (כתב המינוי) לא היתה במסגרת החוזה, אהיה זכאי ע"פ החוזה לפנסיה עבור תקופת העבודה הראשונה. גובה ושיעור הפנסיה הזו בגין תקופת כתב המינוי תתבסס על זכויות הפנסיה שמעניק חוק הגימלאות (אך כמצוין בחוזה: לא בכפוף לחוק הגימלאות).. פנסיה זו תשולם על **כל** תקופת השרות בכתב מינוי (שהרי לא מופיע בחוזה שאקבל פנסיה רק עבור חלק מתקופה זו(, בנוסף ומעבר לזכויות הפנסיה שיצטברו בתקופת העבודה לפי החוזה, ע"פ שכר החוזה (התקופה השניה).

כלאמר: ע"פ סעיף 92 זה, החוזה המיוחד -ולא חוק הגימלאות- מעניק לעובד למעשה שתי פנסיות מליאות, האחת עבור תקופת העבודה הראשונה, בין אם עבודה ראשונה זו היתה מחוץ לשרות המדינה ("מעסיק אחר") שהרי עליו ודאי לא חל חוק הגימלאות, ובין אם העבודה הראשונה היתה בשרות המדינה (כתב מינוי).

ואכן, לאורך השנים בחוזה גבו ממני את תשלומי העובד עבור התקופה ההיא, כאמור בסיפא של הסעיף.

**איסור גמלאות כפל (תיקון מס' 7) תשל"ג-1973 (תיקון מס' 55) תשע"ד-2014**

**93**.  על אף האמור בסעיפים 85 עד 92 לא יהא אדם זכאי לגמלה בקשר לתקופה אחת, גם מן המדינה לפי חוק זה וגם מן המעסיק האחר או מן המדינה שלא לפי חוק זה, **והברירה בידו.**

אם אני מבין נכון:

 מובהר כאן שאין לשלם כפל גימלאות על תקופת כתב המינוי אחת לפי חוק הגימלאות ואחת לפי החוזה (משכורת החוזה),

  ובמלים אחרות: **החוק עצמו מונע אפשרות של שקלול כלשהו של תקופת כתב המינוי עם תקופת החוזה**  שהרי משמעות שקלול כזה הוא  תשלום שתי פנסיות (גם אם חלקיות, בגלל השקלול) עבור תקופה אחת (כתב המינוי),האסור ע"פ החוק..

זאת כמובן מעבר לעובדה שבחוזה אין זכר לנוסחת שקלול כלשהי.

כ"כ,  החוק מגדיר "כפל גימלאות" כתשלום קצבה כפולה בגין אותה תקופה (כתב המינוי) אך פנסיה מליאה נוספת, בגין תקופת החוזה (ללא שקלול), איננו "כפל גמלאות" אלא גימלא נפרדת לתקופת החוזה (שכאמור החוק משוה בהקשר זה לעבודה אצל מעסיק אחר)

ואדרבא: שקלול של תקופת החוזה עם תקופת כתב המינוי כפי שנש"מ עשתה- משמעותו: כפל גימלאות (כמו לעיל),

וזו מן הסתם גם הסיבה שבחוזה מופיע סעיף 12ב (פנסיה בגין תקופת החוזה) כפנסיה נפרדת לפי משכורת החוזה בלבד וללא שקלול כלשהו.