**בבית הדין האזורי לעבודה בירושלים סע"ש 6928-10-19**

**בפני כב' השופט עמי רוטמן**

**שמעון הכסטר ת.ז.000388587**

רח' צבי גרץ 7 ירושלים, טל 053-5318186

דוא"ל: hochsters@gmail.com **התובע**

**- נ ג ד –**

**1. נציבות שרות המדינה**

**2. מדינת ישראל – משרד האוצר**

**3. הממונה על הגימלאות**

ע"י ב"כ פרקליטות מחוז ירושלים (אזרחי)

מח"ל 7, מעלות דפנה, ירושלים  **הנתבעת**

**התיחסות התובע למסמך "עמדת המדינה"** (ללא תאריך)

**בעקבות החלטות כב' השופט מ-10.3.2024 ו-12.3.2024**

ראשית אבקש להעיר כי בראש המסמכים שמעבירה ב"כ המדינה לבית הדין, ושעל גביהן מוטבעות לעיתים, לאחר מכן, גם החלטות כב' השופט, מצויין שוב ושוב עו"ד חיסדאי כבא כוחי המיצג אותי כתובע. מן הסתם בטעות.

למען הסדר הטוב מן הראוי לתקן זאת. עו"ד חיסדאי אינו מיצג אותי.

אם יורשה לי, אבקש בהזדמנות זו להקפיד גם על ציון תאריך על המסמכים. לצערי ברוב תגובות והתיחסויות ב"כ המדינה לבית הדין, לא מופיע כלל תאריך, דבר המקשה מאד להפנות לאסמכתאות וניהול ההתכתבות.

לעצם הענין:

1. בהחלטת כב' השופט מיום 10.3.2024 -לאור האמור בפנייתי מ-6.3.24 לבי"הד- **נדרשה ב"כ המדינה** "חרף האמור בהודעה מטעם המדינה" (שהוגשה ללא תאריך) **להסביר מדוע** המדינה אינה מוכנה לקיים עם התובע פגישה פרונטלית עם "הגורמים הרלוונטיים"(קרי: נש"מ ומינהלת הגימלאות, כמצויין בצילום מסך התכתבות בווטסאפ עם ב"כ המדינה, מצ"ב כנספח א).

מסמך **"עמדת המדינה"** שבנדון (להלן: המסמך) **אינו עונה כלל על המבוקש בהחלטה**. במקום ההסבר המבוקש "מעדכנת" ב"כ המדינה כי פרקליטת מחוז ירושלים (אזרחי) גב' ק. יוסט קיימה ישיבה עם התובע "בהתאם להחלטת בית הדין הנכבד מיום 10.3.2024" כביכול. הסיפור פשןט הפוך: ברגע שהובא לידיעת פרקליטת המחוז שאינני מצליח לקיים פגישה מסודרת עם ב"כ המדינה ו/או עם "הגורמים המקצועיים", זומנתי אליה מיד לפגישה, בניגוד מוחלט וחריף להתנהלות ה"גורמים המקצועיים". כפי שפרקליטת המחוז הסבירה, חשוב להקשיב ולשמוע את טיעוניי (ללא כל קשר להחלטה מ-10.3.2024 או להחלטות קודמות של ביה"ד – שלמיטב הבנתי היא כלל לא הכירה ולא היתה מודעת להן).

אני מנצל הזדמנות זו להודות לגב' קרן יוסט, שפינתה עבורי זמן יקר מלוח הזמנים העמוס שלה, ולעו"ד מגי קריטנשטיין, מנהלת מחלקת דיני עבודה שזומנה אף היא לדיון, על ההזדמנות שניתנה לי להסביר את תמצית טיעוניי ועל ההקשבה המליאה, שנעשתה למיטב התרשמותי בנפש חפצה, ולהבטחתם לבחון את הנושא לאור מה ששמעו ממני.

עם זאת דומני שהמדינה עדיין חייבת למלא אחר דרישות בית הדין הנכבד בהחלטה מיום 10.3.2024, ולהסביר את ההתנהלות אותם "גורמים מקצועיים" שגרמו וגורמים בזבוז זמן ומשאבים יקרים ללא מורא וללא בקורת.

1. **במקביל, ובנוסף לנ"ל, המדינה התעלמה לחלוטין מהחלטת כב' השופט** מיום 12.3.2024.

מעבר לנימוקים המפורטים בבקשתי מיום 10.3.2024 בעקבותיה ניתנה ההחלטה מיום 12.3.2024, לא סביר שהמדינה תתעלם ולא תתיחס כלל, כנדרש ע"י בית הדין, לשאלה מי האדם במערכת המשקר שקר גס החוזר על עצמו כאילו נפגשו אתי מספר פעמים, מפיץ אותו וגורם באמצעותו להטעיית המערכת, כולל הטעיית הפרקליטות ובית הדין הנכבד.

שמעון הכסטר

ירושלים, י"ד אדר ב' תשפ"ד

24.במרץ 2024

**נספח א**

**התכתבות עם ב"כ המדינה - צילום מסך ווטסאפ**

